open-index/open-wikipedia-markdown huggingface dataset:
Bei Shizhang

**Bei Shizhang** (chinés simplificado: 贝时璋; chinés tradicional: 貝時璋; pinyin: Bèi Shízhāng), nado o 10 de outubro de 1903 no distrito de Zhenhai e finado o 29 de outubro de 2009, foi un biólogo chinés que traballou no programa espacial do seu país.

## Traxectoria 
Bei Shizhang graduouse no programa de premedicina da Escola Médica Alemá de Tongji (hoxe en día Universidade de Tongji) en 1921, doutorándose en ciencias naturais pola Universidade de Tübingen (Alemaña) en 1928. Foi elixido membro da Academia Sinica en 1948 e da Academia China de Ciencias en 1955. Entre 1958 e 1983 foi o primeiro director do Instituto de Biofísica da Academia China de Ciencias, do que foi fundador, e primeiro decano do departamento de biofísica da Universidade de Ciencia e Tecnoloxía da China. Levou a cabo estudos sobre os efectos da radiación nos seres vivos e foi un dos tres expertos que formularon os primeiros plans para o programa espacial tripulado chinés, en 1966. Finou o 29 de outubro de 2009 no seu fogar en Pequín.

## Notas 
## Véxase tamén 
### Outros artigos 
*Academia China de Ciencias
Fort Bravo

***Fort Bravo*** (en ) é un filme estadounidense de 1953 dirixido por John Sturges. Está ambientado durante a guerra civil estadounidense. Está protagonizado por William Holden, Eleanor Parker e John Forsythe.

## Personaxes 
* William Holden como Capitán Roper
* Eleanor Parker como Carla Forester
* John Forsythe como Capitán John Marsh
* William Demarest como Sarxento Campbell
* William Campbell como Cabot Young
* Polly Bergen como Alice Owens
* Richard Anderson como Tenente Beecher
* Carl Benton Reid como Coronel Owens
* John Lupton como Bailey
* Forrest Lewis (sen acreditar) como Dr. Miller
* Howard McNear (sen acreditar) como Watson
* Glenn Strange (sen acreditar) como Sarxento Compton

## Notas
Sober, Arroxo, Sober

**Sober** é un lugar da parroquia de Arroxo no concello lugués de Sober na comarca de Terra de Lemos. Segundo o Instituto Galego de Estatística, en 2024 tiña 324 habitantes (156 homes e 168 mulleres).

## Notas 

## Lugares e parroquias 
### Lugares de Arroxo 
### Parroquias de Sober
Georgi Beregovoi

**Georgi Timofeievich Beregovoi**, nado en Fedorovka, Poltava, o 15 de abril de 1921 e finado o 30 de xuño de 1995, foi un cosmonauta soviético que formou parte da misión Soiuz 3.

## Traxectoria 
Beregovoi graduouse na Escola Superior da Forza Aérea, voando en 185 misións de combate durante a segunda guerra mundial. Doutorouse en física en 1975. Completou o seu adestramento para ser cosmonauta o 21 de xaneiro de 1965, participando na misión Soiuz 3 e pasando un total de 3,95 días no espazo. Entre 1972 e 1986 foi director do Centro de Adestramento de Cosmonautas e entre 1982 e 1987, do TsPK. Finou o 30 de xuño de 1995 en Moscova.

## Notas 
## Véxase tamén 
### Outros artigos 
*Soiuz 3
A lista terminal

***A lista terminal*** (en ) é unha serie de televisión estadounidense de 2022 creada por David DiGilio. A serie está baseada na novela homónima de 2018 escrita por Jack Carr. A serie conta a historia dun SEAL da Mariña que quere vingar o asasinato da súa familia. Está protagonizado por Chris Pratt (quen tamén é produtor executivo), Constance Wu, Taylor Kitsch, Riley Keough, Arlo Mertz e Jeanne Tripplehorn. *A lista terminal* estreouse en Amazon Prime Video o 1 de xullo de 2022, onde conta con opción de subtitulado en galego. Foi traducida por Abraham Díaz.

## Personaxes 
* Chris Pratt como Tenente James Reece
* Constance Wu como Katie Buranek
* Taylor Kitsch como Ben Edwards
* Riley Keough como Lauren Reece
* Arlo Mertz como Lucy Reece
* Jeanne Tripplehorn como Lorraine Hartley

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Vilameá, Bulso, Sober

**Vilameá** é un lugar da parroquia de Bulso no concello lugués de Sober na comarca de Terra de Lemos. Segundo o Instituto Galego de Estatística, en 2024 tiña 6 habitantes (1 home e 5 mulleres).

## Toponimia 
A orixe do topónimo é o latín , que é a vila situada no medio.

## Lugares e parroquias 
### Lugares de Bulso 
### Parroquias de Sober 
## Notas
Alexander von Middendorff

**Alexander von Middendorff** (en ; *Alekséndr Fyodorovich Míddendorf*), nado  18 de agosto de 1815 en San Petersburgo, e finado o 24 de xaneiro de 1894 en Hellenurme, condado de Valga, Livonia, Estonia, foi un zoólogo e explorador ruso de orixe alemá (era un dos chamados alemáns do Báltico). 

## Traxectoria 
Von Middendorff obtivo o seu título de Doutor en Medicina na Universidade de Tartu en 1837. Proseguiu os seus estudos en Berlín, Erlangen, Viena e Breslau.

En 1839 foi profesor asistente de zooloxía na Universidade de Kíiv. 

Formou parte da expedición de exploración da península de Kola conducida por Karl Ernst von Baer.

Desde 1843 a 1845 explorou a península de Taimyr en Siberia por conta da Academia de Ciencias de San Petersburgo.

Publicou as súas observacións en catro volumes co título *Reise in den äussersten Norden und Osten Sibiriens* (1848-1875), onde describe os efectos do permafrost sobre a fauna e a flora. 

Aos 40 anos obtén o cargo de secretario da Academia de Ciencias de San Petersburgo, en recoñecemento ás súas exploracións. 

Continua con  elas até o seu retiro en 1860.

Interesouse pola migración das aves en Rusia, na súa obra *Die Isepiptesen Russlands* (1855).

## Abreviaturas 
* A abreviatura **Middend** emprégase para indicar a Alexander Theodor von Middendorff como autoridade na descrición e clasificación científica dos vexetais.​ 
* A abreviatura **Middendorff** emprégase para recoñecer a Alexander Theodor von Middendorff como autoridade na descrición e taxonomía en zooloxía.

## Notas 
## Véxase tamén 
### Bibliografía 
* Gruson, Edward S. (1972): *Words for Birds. A Lexicon of North American Birds with Biographical Notes*. NoVa York: Quadrangle Books. ISBN 978-0-6866-6640-0.
* Tammiksaar, E. & I. Stone (2007): "Alexander von Middendorff and his expedition to Siberia (1842–1845)". *Polar Record* **43** (226): 193-216.
Bion-M

miniatura|Modelo dunha nave Bion-M.
**Bion-M** é o nome dunha serie de satélites rusos adicados á investigación biolóxica, sucesores das naves Bion.

## Características 
Bion-M son as sucesoras das naves Bion para experimentos biolóxicos. Manteñen o deseño xeral das Bion, co módulo de reentrada derivado das naves Vostok pero co módulo de propulsión baseado no dos satélites Yantar, que permite á nave ter certa manobrabilidade e permanecer máis tempo no espazo. As Bion-M van alimentadas mediante paneis solares e poden pasar ata 6 meses no espazo. Teñen unha masa duns 6000 kg, aumentándose a masa útil en 100 kg. Son lanzados mediante foguetes Soiuz 2-1a.

## Misións Bion 
## Notas 
## Véxase tamén 
### Outros artigos 
*Soiuz 2-1a
*Bion-M 1
*Bion
Carnotaurus

***Carnotaurus*** /ˌkɑːrnoʊˈtɔːrəs/ é un xénero de dinosauros terópodos que viviu en América do Sur durante o período Cretáceo Superior, probablemente hai entre 71 e 69 millóns de anos. A única especie é ***Carnotaurus sastrei***. Coñecido por un único esqueleto ben conservado, é un dos terópodos mellor entendidos do hemisferio sur. O esqueleto, atopado en 1984, foi descuberto na provincia de Chubut d Arxentina a partir de rochas da Formación La Colonia. *Carnotaurus* é un membro derivado dos Abelisauridae, un grupo de grandes terópodos que ocuparon o gran nicho depredador nas masas de terra do sur de Gondwana durante o Cretáceo tardío. Dentro dos Abelisauridae, o xénero considérase a miúdo un membro dos Brachyrostra, un clado de formas de fociño curto restrinxido a América do Sur.

*Carnotaurus* era un depredador bípede de complexión lixeira, que mide entre 7,5 e 8 m (24,6 a 26,2 pés) de lonxitude e pesaba polo menos 1,35 toneladas métricas (1,33 toneladas longas; 1,49 toneladas curtas). Como terópodo, *Carnotaurus* era altamente especializado e distintivo.
Champions Hockey League

A **Champions Hockey League** é un torneo europeo de hóckey sobre xeo. Na tempada 2014–15 celebou a súa tempada inicial, na que participaron 26 equipos de seis ligas e a Federación Internacional de Hóckey sobre Xeo (IIHF), e conta cos mellores equipos das ligas de primeiro nivel de Europa.

Dende a súa creación, os equipos suecos teñen dominado a competición, gañando en seis das sete edicións disputadas ata 2022, e habendo un equipo do país nórdico en todas as finais disputadas ata a data.

## Antecedentes 
A IIHF lanzo un torneo do mesmo nome en 2008 para coincidir co 100º aniversario da federación. A única edición do torneo disputouse entre o 8 de outubro de 2008 e o 28 de xaneiro de 2009, resultando vencedor o ZSC Lions de Zürich (Suíza), que como resultado pasou a xogar a Victoria Cup 2009. A IIHF planeou lanzar outra tempada, mais finalmente viuse forzada a cancelar o torneo a causa dos problemas para atopar patrocinadores durante a crise económica global concurrente e a flalta de acordo respecto do formato do torneo. O 9 de decembro de 2013, a IIHF e un grupo de 26 clubs de seis países lanzaron un novo torneo co memo nome, nacido do European Trophy, comezando a partir da tempada 2014–15.

## Edicións 
 Algúns partidos tiveron restricións na capacidade dos estadios debido á pandemia de COVID-19.

## Notas 
## Véxase tamén 
### Ligazóns externas 
* Sitio web oficial
Champions Hockey League 2022–23

A **tempada 2022–23 da Champions Hockey League** será a oitava tempada da competición homónima disputada entre equipos europeos de hóckey sobre xeo.

## Equipos 
miniatura| Xogadores de Ilves antes do partido fronte a Stavanger Oilers da quinta xornada da Champions Hockey League celebrado no Nokia Arena de Tampere. Ilves foi un dos equipos que debutaron na tempada 2022-23 na CHL.

## Competición 
### Fase de grupos 
#### Grupo A 
#### Grupo B 
#### Grupo C 
#### Grupo D 
#### Grupo E 
#### Grupo F 
#### Grupo G 
#### Grupo H 
## Playoffs
### Qualified teams
The knockout phase involves the 16 teams which qualify as winners and runners-up of each of the eight groups in the group stage.

## Notas
BIROS

**BIROS** (acrónimo de *Bi-spectral InfraRed Optical System*), coñecido tamén como **Firebird 2**, é un satélite artificial alemá lanzado o 22 de xuño de 2016 mediante un foguete PSLV-XL desde o Centro Espacial Satish Dhawan, na India.

## Características 
BIROS é un satélite lanzado coa misión de detectar incendios forestais desde órbita. É unha versión mellorada do satélite TET 1, co que comparte o sensor para detectar lume, e que usa o bus TET-X. BIROS leva a bordo tres cámaras de barrido, unha para o visible e as outras dúas para o infravermello, coas que detectar eventos de alta temperatura, como lume ou volcáns. Como cargas secundarias leva un terminal de comunicación óptica denominada OSIRIS (*Optical Space Infrared Downlink System*) para demostrar a capacidade de comunicación usando láser, chegando a velocidades de 1 Gbps, e o experimento de navegación óptica autónoma AVANTI (*Autonomous Vision Approach Navigation and Target Identification*), para o cal liberou o CubeSat BeeSat 4. BIROS ten unha masa de 130 kg.

## Notas 
## Véxase tamén
### Outros artigos
*PSLV-XL
Pilro de pescozo rubio

O **pilro de pescozo rubio** (***Calidris ruficollis***) é unha especie de ave da orde das caradriformes e familia dos escolopácidos, unha das 24 integradas no xénero *Calidris*.

## Taxonomía 
### Descrición 
A especie foi descrita en 1776 polo médico, zoólogo e botánico alemán, célebre polos seus traballos realizados en Rusia, Peter Simon Pallas, na súa obra *Reise durch verschiedene Provinzen des Russischen Reichs*,

### Sinónimos 
Ademais de polo nome actualmente válido, a especie coñeceuse tamén polos sinónimos:

Mide entre 13 e 17 cm de lonxitude, a súa envergadura alar vai dos 28 aos 37 cm, e a súa masa corpotal oscila entre os 21 e os 51 g. Pódese distinguir de *Calidris mauri* en todas as plumaxes pola súa combinación de punta fina do bico, os dedos non palmados. Até o 65 % do hábitat intermareal no mar Amarelo perdeuse nos últimos 50 anos e, actualmente, este hábitat está a desaparecer a un ritmo dun 1 % anual desde a década de 1980 debido á recuperación das terras para a agricultura, a acuicultura e outras actividades. Centos de aves morreron como resultado do uso de pesticidas en Australia Occidental.

## Estado de conservación 
Esta especie está restrinxida á ruta aérea de Asia oriental-Australasia, onde se pensa que a perda de lugares clave na rexión do mar Amarelo é a responsábel do descenso das poboacións de aves acuáticas. Pénsase que a especie está a diminuír a un ritmo que se aproxima ao limiar de vulnerábel baixo o criterio de redución do tamaño da poboación, segundo trinta anos de datos de seguimento en Australia e Nova Zelandia. Por iso, a Unión Internacional para a Conservación da Natureza e dos Recursos Naturais (UICN) cualifica o stauts da especie como *NT* (case ameazada).

## Galería 

File:Calidris ruficollis P4233842.jpg|Comendo
File:Calidris ruficollis summer plumage.JPG|Plumaxe de verán
File:Red-necked Stint redcliffe95.ogv|En Queensland, Australia
File:Curlew Sandpiper manly.ogg|Comendo
File:Calidris ruficollis - Pak Thale.jpg|De perfil

## Notas 
## Véxase tamén 
### Bibliografía 
* J. del Hoyo, A. Elliott & J. Sargatal (1996): *Handbook of the Birds of the World. Volume 3. Hoatzin to Auks*. BirdLife International,  Cambridge, Reino Unido e Lynx Edicions, Barcelona. España. ISBN 978-8487-334-20-7.
* 
* 

### Outros artigos 
* Caradriformes
* Escolopácidos
* *Calidris*
BKA

**BKA** ou **BKA 2**, antes coñecido como **BelKa 2**, é un satélite artificial belaruso lanzado o 22 de xullo de 2012 mediante un foguete Soiuz FG Fregat desde o cosmódromo de Baikonur.

## Características 
BKA é un satélite de observación terrestre que sustitúe ao satélite BelKa 1, perdido debido a un fallo no lanzamento, e polo que ás veces se coñece como *BKA 2*. É practicamente unha copia dos satélites rusos Kanopus-V e ten unha resolución de 2,1 m, con catro canais espectrais, e usado para o estudo e observación de recursos para o país. O satélite ten unha masa de 473 kg.

## Notas 
## Véxase tamén
### Outros artigos
*Soiuz FG Fregat
*Kanopus-V
Black Knight (foguete)

miniatura|Un Black Knight en exposición
**Black Knight** foi un foguete suborbital de probas británico usado entre 1959 e 1965.

## Características 
Black Knight foi creado para probar oxivas de reentrada atmosférica para o mísil de alcance medio Blue Streak. Posteriormente foi usado para probas patrocinadas polos Estados Unidos relacionadas coa identificación de firmas de radar.

O proxecto arranco en 1955, con Sanders Roe seleccionada para construír un foguete capaz de elevar 115 kg de carga útil a 800 km de altura e permitir reentradas a velocidades de 5 km/s. O mísil Blue Streak sería cancelado en abril de 1960, pero o Black Knight seguiu sendo usado para estudar a firma de radar das estelas de plasma deixadas polas oxivas durante a súa reentrada, importante para o desenvolvemento de sistemas de alerta temperá contra mísiles. Para estas probas os Black Knight usaban unha segunda etapa Cuckoo-1B ou Cuckoo-2 para acelerar as oxivas *cara* a Terra unha vez chegadas ao apoxeo e simular unha reentrada balística real. Estas series de probas foron denominadas *Gaslight* e *Dazzle*.

Os motores Gamma que propulsaban os Black Knight, alimentados por queroseno e peróxido de hidróxeno, foron usados para o lanzador orbital Black Arrow, que funcionou entre 1969 e 1971.

Lanzáronse 22 Black Knight, todos desde o Centro de Lanzamento de Woomera, en Australia, con tres fallos.

## Notas 
## Véxase tamén
### Outros artigos
*Black Arrow
Concello de Höganäs

**Höganäs** é un municipio sueco (*kommun*) do condado de Escania. A súa capital é Höganäs. No ano 2022 a poboación do concello era de 27 984 habitantes.

O municipio de Höganäs está situado no noroeste do landskap de Escania. Ao norte atópase Skälderviken e Kattegatt e ao oeste Öresund. O concello limita ao sur co municipio de Helsingborg.

## Notas
A Cal, Barantes, Sober

**A Cal** é un lugar da parroquia de Barantes no concello lugués de Sober na comarca de Terra de Lemos. Segundo o Instituto Galego de Estatística, en 2024 tiña 9 habitantes (4 homes e 5 mulleres).

## Notas 

## Lugares e parroquias 
### Lugares de Barantes 
### Parroquias de Sober
Elliott Coues

**Elliott Coues**, nado o 9 de setembro de 1842 en Portsmouth, Nova Hampshire, e finado o 25 de decembro de 1899 en Baltimore, Maryland, foi un cirurxián do exército estadounidense, historiador e ornitólogo.

## Traxectoria 
Elliott Coues graduouse na Universidade de Columbia de Washington, D.C. en 1861, e na Escola Médica desa institución en 1863. 

Serviu como cadete médico en Washington entre 1862 e 1863 e, en 1864, foi designado cirurxián-asistente no exército regular. En 1872 publicou o seu *Key to North American Birds*, (Clave para as aves norteamericanas), a cal, revisada e reescrita en 1884 e 1901, fixo moito para promover o estudo sistemático da ornitoloxía nos Estados Unidos. Seu traballo contribuíu ao establecemento dos estándares actualmente aceptados de nomenclatura trinomial de subespecies en ornitoloxía e, posteriormente, en toda a zooloxía. 

Entre 1873 e 1876 Coues foi asignado como cirurxián e naturalista á Comisión da Fronteira Norte dos Estados Unidos e, entre 1876 e 1880 foi secretario e naturalista do Levantamento Xeográfico e Xeolóxico dos Territorios dos Estados Unidos, do cal editou a súa publicación.

Foi conferenciante sobre anatomía na Escola Médica da Universidade de Columbia entre 1877 e 1882, e profesor de anatomía alí entre 1882 e 1887.

Coues foi un bibliógrafo coidadoso e, no seu traballo sobre os *Birds of the Colorado Valley* (Aves do Val do Colorado), incluíu unha sección especial sobre as andoriñas e intentou resolver se migraban en inverno o hibernaban baixo os lagos como se cría naquel tempo.

## Abreviatura 
A abreviatura **Coues** emprégase pare recoñecer a Elliott Coues como autoridade na descrición e taxonomía en zooloxía.
A Fábrica, Canaval, Sober

**A Fábrica** é un lugar da parroquia de Canaval no concello lugués de Sober na comarca de Terra de Lemos. Debe o seu nome á existencia dunha factoría de cerámica a carón do río Cabe.

## Lugares e parroquias 
### Lugares de Canaval 
### Parroquias de Sober
Asemblea Lexislativa de Oregón

[miniatura|Capitolio de [Oregón (Salem), sede da Asemblea Lexislativa do estado.]]

A **Asemblea Lexislativa de Oregón** (en inglés, *Oregon Legislative Assembly*) é o parlamento do estado de Oregón nos Estados Unidos. Composto por un total de 90 lexisladores electos por sufraxio universal, a Asemblea conta cunha estrutura bicameral: Senado e Cámara de Delegados. O Capitolio Estatal de Oregón, en Salem, acolle a súa sede. A institución foi creada pola constitución estatal de 1857, e a súa primeira reunión foi en 1859, logo de que o presidente James Buchanan sancionase a lei que admitiu a Oregón como estado nos Estados Unidos.

## Composición 
O artigo 4º da Constitución de 1857, a vixente en Oregón, confire o poder lexislativo á Asemblea Lexislativa do estado, indicando que esta insitutción conta cunha estrutura bicameral:

* O Senado: de 30 membros electos en distritos uninominais cada catro anos. O Senado renóvase parcialmente cada dous anos en quendas de 16 e 14 senadores
* A Cámara de Representantes: con 60 membros electos cada dous anos en distritos uninominais.

Para poder ser membro de calquera das cámaras cómpre ter 21 anos. Non existe límite de mandato para os lexisladores: aínda que se aprobara en referendo establecer dous mandatos consecutivos para os senadores (8 anos) e tres para os representantes (6 anos), o Tribunal Supremo de Oregón anulou esas disposicións. 

Os períodos ordinarios da Asemblea Lexislativa comezan en febreiro e deben prolongarse como moito 160 sesións nos anos pares, e, non máis de 35 os impares. O gobernador e os votantes poden convocar as cámaras fóra dos períodos ordinarios. 

As leis aprobadas pola Asemblea Lexislativa levan a intitulación "sexa aprobada polo pobo do estado de Oregón" (en inglés, "*be It Enacted by the People of the State of Oregon*").

## Notas 
## Véxase tamén 
### Outros artigos 
* Oregón

### Ligazóns internas 
* Páxina web da Asemblea Lexislativa de Oregón (en inglés)
John E. Blaha

**John Elmer Blaha**, nado en San Antonio, Texas, o 26 de agosto de 1942, é un astronauta estadounidense retirado que formou parte das misións STS-29, STS-33, STS-43, STS-58, STS-79 e STS-81.

## Traxectoria 
Blaha graduouse en enxeñaría pola Academia da Forza Aérea dos Estados Unidos en 1965 e é máster en enxeñaría astronáutica pola Universidade Purdue en 1966.

Foi seleccionado como astronauta pola NASA en maio de 1980, participando nas misións STS-29, STS-33, STS-43, STS-58, STS-79 e STS-81 e pasando un total de 161,11 días no espazo. Retirouse da NASA en setembro de 1997.

## Notas 
## Véxase tamén
Lista de municipios de Austria con vieiras no escudo

Este artigo contén a **lista dos escudos municipais con representación de vieiras en Austria**. A lista inclúe os brasóns oficiais municipais de Austria con representacións dunha cuncha heráldica dunha ou varias vieiras (dúas especies moi relacionadas, ambas pertencentes ao xénero Pecten). 

En lingua alemá *muschel* significa bivalvo e *Jakobsmuschel* (vieira) remite a Santiago, patrón dos peregrinos. A cuncha representa especialmente a peregrinación do Camiño de Santiago. Os camiñantes da Idade Media que chegaban desde diversos puntos de Europa utilizaban a vieira para sacar auga dos ríos e fontes; un costume estendido era o de continuar até Fisterra ou outras vilas costeiras para recoller unha cuncha do mar. Levada como sinal de peregrinación na banda do sombreiro ou no cinto, a vieira era máis que un recordo, ao regresar a casa era garantía do respecto pola viaxe feita.

## Carintia 
[thumb|Altar de S. Florian con catro vieiras, na igrexa de [Santiago o Maior na localidade de Gallizien en Carintia.|291x291px]]

## Baixa Austria 
[thumb|Pedra cun logotipo de viera sinalando o Camiño de Santiago por [Baixa Austria - Viena (*Jakobsweg Weinviertel*)|200x200px]]

## Alta Austria 
[thumb|[Cruceiro en Schönau im Mühlkreis|267x267px]]

## Estiria 
[miniatura|Interior da igrexa de Santiago en [Thal, Estiria|Thal, con vieiras na parede]]

## Tirol 
[miniatura|273x273px|[Peregrinación a Santiago de Compostela|Peregrinos en Ferdinandswarte]]

## Notas 
## Véxase tamén 
### Outros artigos 
* Vieira
* Cuncha heráldica
* Lista de municipios de Alemaña con vieiras no escudo
* Lista de municipios de Bélxica con vieiras no escudo
* Lista de municipios de Francia con vieiras no escudo
* Lista de municipios de Portugal con vieiras no escudo
* Lista de municipios de Suíza con vieiras no escudo
* Heráldica
Lucía Catoira Pan

**Lucía Catoira Pan**, nada en Cambre en 1984, é unha directora de fotografía galega que recibiu catro premios Mestre Mateo á Mellor Dirección de Fotografía da Academia Galega do Audiovisual.

## Traxectoria 
Estudou Belas Artes na Universidade de Vigo e especializouse en fotografía cinematográfica pola ESCAC.  

Traballou en diversos proxectos como directora de fotografía e recibiu tres premios Mestre Mateo á Mellor Dirección de Fotografía da Academia Galega do Audiovisual, sendo a primeira muller en conseguilo. En 2018 foi galardoada polo seu traballo no filme *Dhogs*, acadou o segundo premio Mestre Mateo co filme *Trote* e o terceiro polo filme *¿Qué hicimos mal?*, de Liliana Torres.

## Obra 
* 2023: *Matria*, fotografía da longametraxe de Álvaro Gago.
* 2018: *Dhogs*, directora de fotografía da longametraxe de Andrés Goteira.
* 2015: *Islas*, fotografía do documental de Adriana F. Castellanos.
* 2014: *Unary*, directora de fotografía da curtametraxe de Luís Avilés.
* 2011: *Anacos*, directora de fotografía da curtametraxe de Xacio Baño.
* 2010: *Esteroscopía*, fotografía da curtametraxe de Xacio Baño.

Vai recibir o Premio Chano Piñeiro do Ourense Film Festival ao talento e o emprendemento audiovisual. 

## Notas
Cynthia Erivo

**Cynthia Erivo**, nada en Stockwell o 8 de xaneiro de 1987, é unha actriz, cantante e compositora inglesa.

## Traxectoria 
Erivo naceu de pais nixerianos en Stockwell, no sur de Londres. A súa nai é enfermeira. Erivo comezou un grao en psicoloxía musical na University of East London; con todo, tralo primeiro ano da carreira, presentouse e posteriormente formouse na Real Academia de Arte Dramática.

Erivo comezou a actuar nunha produción teatral de 2011 de *The Umbrellas of Cherbourg*. Obtivo recoñecemento por protagonizar a reestrea en Broadway de *The Color Purple* de 2015 a 2017, polo que gañou o premio Tony de 2016 á mellor actriz nun musical e o premio Grammy ao mellor álbum de teatro musical. Erivo aventurouse no cinema en 2018, interpretando papeis no filme de atracos *Widows* e no suspense *Bad Times at the El Royale*. Pola súa interpretación da abolicionista estadounidense Harriet Tubman no filme biográfico *Harriet* (2019), Erivo recibiu unha candidatura ao Óscar á mellor actriz; tamén escribiu e interpretou a canción "Stand Up" na súa banda sonora, o que lle valeu unha candidatura tamén na categoría de mellor canción.

Na televisión, Erivo tivo o seu primeiro papel na serie británica *Chewing Gum* (2015). Protagonizou a miniserie criminal *The Outsider* (2020) e recibiu unha candidatura aos premios Emmy pola súa interpretación da cantante estadounidense Aretha Franklin na serie antolóxica de National Geographic *Genius: Aretha* (2021).

## Notas 
## Véxase tamén 
### Ligazóns externas 
* Páxina oficial
Michael J. Bloomfield

**Michael John "Bloomer" Bloomfield**, nado en Flint, Míchigan, o 16 de marzo de 1959, é un astronauta estadounidense retirado que formou parte das misións STS-97, STS-110 e STS-86.

## Traxectoria 
Bloomfield graduouse en enxeñaría mecánica pola Academia da Forza Aérea dos Estados Unidos en 1981 e é máster en xestión de enxeñaría pola Universidade Old Dominion en 1993.

Foi seleccionado como astronauta pola NASA en decembro de 1994, participando nas misións STS-97, STS-110 e STS-86 e pasando un total de 32,46 días no espazo. Retirouse da NASA en agosto de 2007 para traballar en ATK.

## Notas 
## Véxase tamén 
### Outros artigos 
*STS-97
*STS-110
*STS-86
Os Cancelos, Gundivós, Sober

**Os Cancelos** é un lugar da parroquia de Gundivós no concello lugués de Sober na comarca de Terra de Lemos. Segundo o Instituto Galego de Estatística, en 2024 tiña 2 habitantes (1 home e 1 muller).

## Notas 

## Lugares e parroquias 
### Lugares de Gundivós 
### Parroquias de Sober
Julián Mateo Vázquez

**Julián Mateo Vázquez**, coñecido como **Guaje**, nado en Montefurado (Quiroga) en 1900, foi un guerrilleiro antifranquista galego.

## Traxectoria 
Botouse ao monte a principios dos anos corenta. Integrouse primeiro no grupo de Mario de Langullo e despois na III Agrupación da Federación de Guerrillas de León-Galicia capitaneada por Xosé Castro Veiga con Gregorio Cenitagoya González, José Pardo Rodríguez, Maximino Rodríguez Pérez e Julio Fernández Rodríguez. Foi reclamado polo xuíz militar de Lugo en outubro de 1949 xunto con outros guerrilleiros encartados na causa 318/49.

Detido, foi xulgado en consello de guerra en Lugo o 25 de outubro de 1954 con Antonio Blanco Fernández, Josefa Nogueira González "Pepa", Constantino Readigos Gómez, José Rodríguez González "Gaiteiro", José Rodríguez Álvarez, Leonardo Guerra Alonso "Herrero", José Cid Delgado e o ex garda civil Pedro Domínguez Castaño. Julián foi acusado de participar en varios atracos e nas execucións de Sergio Corzo Vega e a súa muller Aurelia Pérez Gallego, Rogelio Trincado Trincado, José Rodríguez, Antonio Pérez Gallego e Julio Rodríguez en San Paio o 9 de abril de 1947; nas dos falanxistas Domingo Enrique Rodríguez, cabo da Garda Civil, en Boazo e Ramón Crespo Feijoo en Aguil o 15 de xullo de 1947; e nas de Santiago Blanco Gómez e a súa muller Aurea Vicente García en Sesmil o 11 de setembro de 1948. O fiscal solicitou para el a pena de morte.

## Notas 
## Véxase tamén 
### Bibliografía 
*
Serafín Asensio-Vega y Muñoz

**Serafín Asensio-Vega y Muñoz**, nado en Badaxoz en 1836 e finado en La Parra o 8 de febreiro de 1905, foi un militar español.

## Traxectoria 
De familia acomodada, estudou na Academia General Militar de Toledo. No ano 1853 acadou o grao de alférez. Participou na Guerra de África e distinguiuse na batalla de Wad-Nivel (1860), motivo polo cal foi distinguido coa Cruz Laureada de San Fernando. No 1861 contribuíu a esmagar a revolta de Loja. Ascendido a tenente, loitou con Joan Prim i Prats na batalla dos Castillejos (1868), que supuxo o derrocamento de Isabel II de España.

Durante a terceira guerra carlista (1872-1876) foi nomeado comandante xeral de Valls, liberou Caldes de Montbui e levantou o asedio de Vilanova i la Geltrú. Trala abdicación de Amadeu I proclamou en Badaxoz a Primeira República Española. No 1876 foi declarado *benemérito da patria*. Cara a 1877 ingresou na francmasonería.

Ascendido a tenente coronel, o 25 de xullo de 1882 protagonizou un pronunciamento no que se proclamou a República en Badaxoz, promovido pola Asociación Republicana Militar (dirixida por Manuel Villacampa del Castillo e Manuel Ruiz Zorrilla) secundado polo seu Rexemento de Cabalaría de Villaviciosa; o golpe fracasou pola falta de coordinación coas outras unidades que debían sublevarse. Tralo fracaso do golpe fuxiu a Portugal coas súas tropas e de alí a Francia. Foi amnistiado en 1891 e retornou a España. Estableceuse en La Parra, onde morreu o 8 de febreiro de 1905.

## Notas 
## Véxase tamén 
### Ligazóns externas 
* El pronunciamiento republicano de 1883 en Badajoz por José Raya Téllez
Illas Pribilof

As **illas Pribilof** (en inglés, *Pribilof Islands*; en ruso, Острова Прибылова, arquipélago Kotovi) son un conxunto de catro illas volcánicas que forman parte de Alasca, nos Estados Unidos. 

miniatura|esquerda|Mapa das illas Pribilof

Encóntranse no mar de Bering, a 320 km ao norte de Unalaska e a uns 800 km da costa siberiana, ao oeste.

As dúas illas principais son:
* Illa de Saint Paul, de 104 km² de superficie e cunha poboación de 532 habitantes en 2000.
* Illa de Saint George, de 90 km² de superficie e cunha poboación de 90 habitantes en 2000.

Ademais doutros dous illotes próximos á illa de Saint-Paul:
*Illa Otter (0,67 km²).
*Illa Walrus (0,20 km²).

O seu nome débese ao explorador ruso Gavriil Pribylov, que as descubriu en 1788.

## Notas
O Cima da Lama, Lobios, Sober

**O Cima da Lama** é un lugar da parroquia de Lobios no concello lugués de Sober na comarca de Terra de Lemos.

## Toponimia 
O orónimo provén do latín , e indica un lugar con lama ou lodo.

## Lugares e parroquias 
### Lugares de Lobios 
### Parroquias de Sober 
## Notas
Blue Scout Junior

miniatura|Un Blue Scout Junior na guía de lanzamento.
**Blue Scout Junior**, tamén coñecido como **SLV**, foi un foguete suborbital dos Estados Unidos pertencente á familia de foguetes Scout.

## Características 
O Blue Scout Junior usouse en misións suborbitais científicas. A versión orixinal (*SLV-1B*) usaba catro etapas: unha primeira Castor 1, unha segunda Antares 1A, unha terceira Alcor e unha última Cetus. Era capaz de elevar cargas a alturas de ata 200&nbsp;000 km. A versión SLV-1B modificada contaba con tres etapas, sen usar a Cetus, mentres que a versión SLV-1C tamén tiña tres etapas, pero a terceira era substituída por un foguete Altair 1. Entre as tres versións fixeron 22 lanzamentos, con dous fallos totais e tres parciais.

## Historial de lanzamentos 
## Notas 
## Véxase tamén 
### Outros artigos 
*Scout (familia de foguetes)
*Scout B
*Scout B1
*Scout D1
*Scout E1
*Scout F1
*Scout G1
*Scout X1
*Scout X2
*Scout X-2B
*Scout X-2M
*Scout X3
*Scout X-3A
*Scout X-3C
*Scout X-3M
*Scout X-4
*Scout X-4A
*Scout X-5C
*Blue Scout I
*Blue Scout II

### Ligazóns externas
Jørgen Strand Larsen

**Jørgen Strand Larsen**, nado en Halden o 6 de febreiro de 2000, é un futbolista noruegués que xoga como dianteiro no Wolverhampton Wanderers F.C. da Premier League.

## Traxectoria 
Tras destacar coma nova promesa no Sarpsborg 08 do seu país natal, o 9 de setembro de 2020 fíxose oficial a súa incorporación ao F. C. Groningen da Eredivisie asinando un contrato por 4 tempadas.

Na tempada 2021-22 foi quen de anotar 14 goles nas filas do F. C. Groningen.

O 1 de setembro de 2022, tras dúas tempadas no club neerlandés, asinou a poucas horas da finalización do mercado de fichaxes polo Real Club Celta de Vigo da Primeira División de España por seis tempadas a cambio de 11 millóns de euros.

## Selección nacional 
Internacional con Noruega en categorías inferiores, debutou coa selección absoluta en 2020.

## Clubs 
20x20px *Actualizado co último partido disputado p .*

## Notas 
## Véxase tamén 
### Ligazóns externas 
* Jørgen Strand Larsen en NFF
Vilameá, Valcarría, Viveiro

**Vilameá** é un lugar da parroquia de Valcarría, no concello de Viveiro, na comarca da Mariña Occidental. Segundo o Instituto Galego de Estatística, en 2024 tiña 2 habitantes (2 homes).

## Toponimia 
A orixe do topónimo é o latín , que é a vila situada no medio.

## Lugares e parroquias 
### Lugares de Valcarría 
### Parroquias de Viveiro 
## Notas
O emprego

***O emprego*** (en ) é un filme italiano de 1961 dirixido por Ermanno Olmi. Moitas veces citado como a primeira obra importante de Olmi, é un exemplo do neorrealismo italiano. Olmi gañou o David di Donatello ó mellor director polo seu traballo no filme.

Estreouse en galego o 4 de setembro de 2022 a través da TVG.

## Personaxes 
* Loredana Detto como Antonietta Masetti
* Sandro Panseri como Domenico Cantoni
* Tullio Kezich como psicólogo
* Mara Revel como muller maior
* Guido Spadea como Portioli

## Legado 
En xullo de 2018, foi escollido para a súa proxección na sección de Clásicos de Venecia na 75ª edición do Festival Internacional de Cinema de Venecia.

## Notas
Vilameá, Vilameá de Ramirás, Ramirás

**Vilameá** é un lugar da parroquia de Vilameá de Ramirás, no concello ourensán de Ramirás, na comarca da Terra de Celanova. Segundo o Instituto Galego de Estatística, en 2024 estaba deshabitado, o que supón unha diminución con respecto ao ano anterior, cando tiña 2 habitantes.

## Toponimia 
A orixe do topónimo é o latín , que é a vila situada no medio.

## Demografía 
## Lugares e parroquias 
### Lugares de Vilameá de Ramirás 
### Parroquias de Ramirás 
## Notas 
## Véxase tamén 
### Outros artigos 
* Lugares de Ramirás
Vilameá, Paderne, Paderne de Allariz

**Vilameá** é un lugar da parroquia de Paderne, no concello de Paderne de Allariz, na comarca de Allariz - Maceda. Segundo o IGE, en 2022 tiña 31 habitantes (16 homes e 15 mulleres).

## Toponimia 
A orixe do topónimo é o latín , que é a vila situada no medio.

## Lugares e parroquias 
### Lugares de Paderne 
### Parroquias de Paderne de Allariz 
## Notas 
## Véxase tamén 
### Outros artigos 
* Lugares de Paderne de Allariz
Canale d'Agordo

'''Canale d'Agordo'* (*Canal'' en ladino, antes **Forno di Canale** até 1964) é unha cidade e comuna italiana da provincia de Belluno, no Véneto.

A Lei 482/1999 recoñeceu aos concellos do Agordino como zona de minoría lingüística ladina.

## Xeografía 
Situada a unha altitude media de 976 msnm, o municipio ocupa unha superficie de 45,96 km².

Segundo o censo de 31 de maio de 2022 conta cunha poboación de  1 062 habitantes, polo que a súa densidade de poboación é de 23,11 hab./km².

## Evolución demográfica 

## Personaxes ilustres 
Canale d'Agordo foi a cidade natal do papa Xoán Paulo I (nacido Albino Luciani), que faleceu tras 33 días de pontificado.

## Notas
Little Women (filme de 1994)

***Little Women*** é un filme estadounidense de 1994 dirixido por Gillian Armstrong. O guión é obra de Robin Swicord e baséase na novela homónima de Louisa May Alcott, sendo a quinta adaptación desta obra clásica. Despois dunha estrea limitada o 25 de decembro de 1994, o filme estreouse nos cinemas dos Estados Unidos catro días despois a través de Columbia Pictures.

O filme conseguiu tres nomeamentos aos Premios Óscar nas categorías de mellor actriz (Ryder), mellor deseño de vestiario e mellor banda sonora. Tivo unha secuela, estreada en 1998, sen a participación de Ryder.

## Personaxes 
* Winona Ryder como Josephine "Jo" March
* Gabriel Byrne como Friedrich Bhaer
* Trini Alvarado como Margaret "Meg" March
* Kirsten Dunst e Samantha Mathis como Amy March
* Claire Danes como Elizabeth "Beth" March
* Christian Bale como Theodore "Laurie" Laurence
* Eric Stoltz como John Brooke
* John Neville como Mr. James Laurence
* Mary Wickes como tía Josephine March
* Susan Sarandon como Abigail "Marmee" March
* Matthew Walker como Robert March
* Florence Paterson como Hannah Mullet
* Janne Mortil como Sally Moffat
* Donal Logue como Jacob Mayer

## Notas
House of the Dragon

***House of the Dragon*** é unha serie de televisión estadounidense creada por Ryan Condal e George R. R. Martin para HBO. É a precuela de *Game of Thrones* (2011–2019), e é a segunda serie da franquía. Ámbalas dúas series están baseada na saga da novelas *A Song of Ice and Fire* de Martin. Condal e Miguel Sapochnik son os showrunners. Está baseada en partes da novela *Fire & Blood*, e a historia está ambientada 200 anos antes dos eventos de *Game of Thrones*, e 172 anos antes do nacemento de Daenerys Targaryen. Conta o principio do fin da casa Targaryen, os acontecementos que levaron e cubriron a guerra de sucesión Targaryen, coñecida como a "Danza dos Dragóns".

*House of the Dragon* recibiu un pedido directo para a serie en outubro de 2019, a selección do elenco comezou en xullo de 2020 e a fotografía principal comezou en abril de 2021 no Reino Unido. A serie estreouse o 21 de agosto de 2022 e a primeira tempada consta de dez episodios. Cinco días despois da súa estrea, a serie foi renovada para unha segunda tempada. Sapochnik saíu como showrunner despois da primeira tempada, deixando a Condal como único showrunner para a próxima tempada.

## Notas
Calidris virgata

***Calidris virgata*** é unha especie de ave da orde das caradriformes e familia dos escolopácidos, unha das 24 integradas no xénero *Calidris*.

É unha limícola que cría en Alasca e inverna nas costas do Pacífico de América do Norte e Suramérica. 

## Taxonomía 
### Descrición 
A especie foi descrita en 1879 polo  naturalista alemán Johann Friedrich Gmelin, baixo o nome de *Aphriza virgata*.

### Sinónimos 
Ademais de polo nome actualmente válido, a especie coñeceuse tamén polos sinónimos: Gmelin situou orixinariamente á especie no xénero *Tringa*, pero foi trasladada en 1839 a un xénero monotípico, *Aphriza*, polo naturalista estadounidense John James Audubon. Durante moito tempo pensouse que a especie estaba ligada aos virapedras, e situouse na subfamilia dos arenariinos. Nos virapedras foi considerado como o único membro da súa propia familia. Datos máis recentes suxiren que está xeneticamente moi próximo aos virapedras máis grandes e que debería incluírse no xénero *Calidris*. A especie é monotípica, é dicir, que non ten subespecies.

## Notas 
## Véxase tamén 
### Bibliografía 
* J. del Hoyo, A. Elliott & J. Sargatal (1996): *Handbook of the Birds of the World. Volume 3. Hoatzin to Auks*. BirdLife International,  Cambridge, Reino Unido e Lynx Edicions, Barcelona. España. ISBN 978-8487-334-20-7.
*
*

### Ligazóns externas 
* Informacións sobre a especie en Seattle Audubon Society's BirdWeb .
Arenaria

O nome científico ***Arenaria*** pode referirse a:
* ***Arenaria***, xénero de aves da familia dos escolopácidos.
* ***Arenaria***, xénero de plantas da familia das cariofiláceas.
O Fondo da Lama, Lobios, Sober

**O Fondo da Lama** é un lugar da parroquia de Lobios no concello lugués de Sober na comarca de Terra de Lemos.

## Toponimia 
O orónimo provén do latín , e indica un lugar con lama ou lodo.

## Lugares e parroquias 
### Lugares de Lobios 
### Parroquias de Sober 
## Notas
Luis López López

**Luis López López**, coñecido como **Garavito**, nado en Paradela e finado en 1940, foi un político galego.

## Traxectoria 
Estudante de Dereito en 1936. Apoderado dos candidatos de dereitas, foi detido e internado no cárcere de Sarria en febreiro de 1936. Identificado como fascista, era vixiado polo Comité da Fronte Popular de Castro de Rei de Lemos. Despois do golpe de Estado do 18 de xullo de 1936 foi nomeado xefe local da Falange de Paradela. Actuou en Cospeito como xefe de milicias en setembro en labores de represión e recadación. A principios de novembro marchou á fronte de Madrid. En 1938 foi xulgado con Mario González Zaera e Eduardo Gómez Requejo na causa 1/38, acusados de actividade conspiradora contra Franco, co obxectivo de minar a autoridade deste e atentar contra a súa persoa para conseguir a hexemonía de Hedilla; foron condenados a morte, pero as sentenzas foron conmutadas polas de reclusión a perpetuidade.

## Notas 
## Véxase tamén 
### Bibliografía 
* 

### Ligazóns externas 
* "Cobiza de lobos. A falange en Lugo" María Jesús Souto Blanco in *I Congreso da Memoria. A represión franquista en Galicia*.
Asemblea Xeral de Rhode Island

[miniatura|[Hemiciclo da Cámara de Representantes de Rhode Island (Providence), sede da Asemblea Xeral do estado]]

A **Asemblea Xeral de Rhode Island** (en inglés, *Rhode Island General Assembly*) é o parlamento de Rhode Island, nos Estados Unidos. Conta cun total de 113 lexisladores elixidos por sufraxio universal e que integran o Senado ou a Cámara de Representantes. A sede está en Providence, no edificio do Capitolio estatal, que debido a que está no barrio de Smith Hill polo tamén se emprega este topónimo para denominar á Asemblea Xeral.

## Composición 
A sección 2ª do artigo 6º da constitución estatal vixente, aprobada en 1986, confírelle o poder lexislativo á Asemblea Xeral, determinando, ademais, que está composta por dúas cámaras:

* Senado: está integrado por 38 membros escollidos cada dous anos. 
* Cámara de Representantes: formada por 75 deputados que se renova cada dous anos.

## Competencias 
miniatura|Senado de Rhode Island
A principal función da Asemblea Xeral é a de redactar as leis do estado. Ambas as dúas cámaras son colexisladoras polo que un membro de calquera delas pode iniciar o proceso facendo unha proposta de lei que rexistra na súa cámara. Posteriormente, preséntase ante a cámara, logo da súa lectura o presidente derívaa a unha comisión parlamentaria concreta segundo a cuestión que aborde. Na comisión faise un estudo da proposta e convídase a lexisladores e axentes públicos para valorala. O comité ou comisión pode aprobar o proxecto tal e como se presentou, emendalo, fusionalo con outras propostas, continuar o estudo, remitila a outra comisión ou rexeitalo. Superada esta fase, a proposta de lei é obxecto de debate no pleno da cámara para logo ser votada. Aprobada pola cámara orixinal, envíase á outra, onde o proxecto seguirá as mesmas fases, podendo ser modificada. Se a segunda cámara vota modificacións deberá ser tamén votada na cámara orixinal. Se esta rexeita os cambios, constitúese un comité conxunto con membros das dúas cámaras para intentar chegar a un acordo. O texto pactado debe ser votado afirmativamente por ambas cámaras para ser definitivamente aprobado. O gobernador pode vetar as leis aprobadas pola Asemblea Xeral intentando frear a súa entrada en vigor, mais a Asemblea Xeral pode revogalo se deste xeito votan tres quintos dos membros de ambas as dúas cámaras.

Doutra parte, correspóndelle ao Senado de Rhode Island ser consultado polo gobernador para ratificar o nomeamento de determinados cargos de responsabilidade política e administrativa.

## Notas 
## Véxase tamén 
### Outros artigos 
* Rhode Island

### Ligazóns externas 
* Páxina web da Asemblea Xeral  de Rhode Island (en inglés)
Gallizien

**Gallizien** é un municipio bilingüe de Austria situado no distrito de Völkermarkt, no estado de Carintia.

## Xeografía 
O municipio de Gallizien está situado no sur de Carintia na transición de Rosental a Jauntal. O termo municipal esténdese entre o Drau e o Obir a unha altitude de aproximadamente 390 m (banca do Drau ao norte de Möchling). Está atravesado polo río Vellach.

## Historia 
### Idade Antiga 
Co descubrimento dunha vila romana e un asentamento en 1931 preto de Möchling, ambos unidos por unha estrada a un forte no Steinerberg de 653 m de altura, a actividade de asentamento na zona do municipio pódese remontar polo menos á época romana . Asentáronse tribos eslavas, que tamén influíron na denominación xermano-eslovena dos nomes de lugares e campos (por exemplo, *Dolintschach* - habitante de Talmulden, *Goritschach - habitantes das montañas,* Glantschach *- habitantes de barrancos empinados).*

### Idade Media 
A principios do século XII, os "Señores de Rechberg" construíron o castelo de Wildenstein, destruído en 1348 por un terremoto e que hoxe se conserva só como ruína. O duque Henrique IV de Spanheim doou a área arredor de Möchling (*predium quod Mochilich dicitur*) á abadía de San Paulo en Lavanttal. Desde o punto de vista administrativo da igrexa, a zona, como toda Carintia ao sur de Drava, estaba baixo o Patriarcado de Aquileia desde 811.

A abadía de Eberndorf construíu a súa propia igrexa dedicada a Santiago Maior . A partir do século XV, o lugar onde se atopaba a igrexa denomínase *Galicia* (en homenaxe ao lugar de peregrinación de Santiago de Compostela no Reino de Galicia, dedicado ao mesmo santo). No escudo de Gallizien refírese a este feito a vieira e o báculo do peregrino. O wyvern coroado alude a unha lenda local, a montaña representa Hochobir e a cuña a Wildensteiner Wasserfall.

En 1473 houbo a primeira das cinco invasións turcas de Carintia.

## Notas 
## Véxase tamén 
* Lista de municipios de Austria con vieiras no escudo
Viladime de Arriba, Lobios, Sober

**Viladime de Arriba** é un lugar da parroquia de Lobios no concello lugués de Sober na comarca de Terra de Lemos. Segundo o Instituto Galego de Estatística, en 2024 tiña 4 habitantes (1 home e 3 mulleres).

## Notas 

## Lugares e parroquias 
### Lugares de Lobios 
### Parroquias de Sober
Arenaria (ave)

***Arenaria*** é un xénero de aves da familia dos escolopácidos, integrado por só dúas especies, que son coñecidas vulgarmente co nome de **virapedras**.

Son limícolas estreitamente relacionadas coas especies do xénero *Calidris*, polo que algús autores considáranas membros da tribo dos calidriinos. 

## Taxonomía 
### Descrición 
O xénero foi descrito en 1760 polo  zoólogo e filósofo francés Mathurin Jacques Brisson, no traballo:
: Brisson, M.-J.; Dwight, J.; Laetvaerennydt; Martinet, F. N.; Tucker, M. B.; Vaernewyck. (1760): *Ornithologie, ou, Méthode contenant la division des oiseaux en ordres, sections, genres, especes & leurs variétés : a laquelle on a joint une description exacte de chaque espece, avec les citations des auteurs qui en ont traité, les noms quils leur ont donnés, ceux que leur ont donnés les différentes nations, & les noms vulgaires*. **6**: 1-543, pls: I-VI.

### Sinónimos 
Ademais de polo nome actualmente válido, o xénero coñeceuise tamén polos sinónimos:

## Costumes 
Son estritamente costeiros, e prefiren as praias pedregosas ás de area, e adoitan compartir espazo na praia con outras especies de limícolas, como o pilro escuro. Como o seu nome vulgar indica, estas especies viran pedras, algas e elementos similares en busca de presas, diversos invertebrados que baixo estes elementos se ocultan e que constitúen o seu principal alimento, dieta que complementan con peixes en descomposición. Ao alimentarse, poden facelo de maneira illada, en grupos pequenos, ou incluso en grandes bandadas; nesta última agrupación é a maneira en que realizan as migracións.

Nidifican entre maio e principios de agosto en rexións árticas de Alasca, Canadá, Groenlandia, Islandia, o norte da Europa continental e Asia. No inverno migran cara ao sur en busca de climas máis adecuados, chegando até a costa pacífica de Estados Unidos, no caso de *Arenaria melanocephala*, e nas costas de África, Asia, Europa, Oceanía, Suramérica (até o arquipélago da Terra do Fogo). Unha parte da poboación que chega ao hemisferio sur non regresa ao norte ao chegar o outono austral, pasando todo o inverno nas mesmas praias onde invernan, e cambiando a súa plumaxe pola reprodutora, aínda que non manifestan actitudes de nidificación.

## Notas 
## Véxase tamén 
### Outros artigos 
* Caradriformes
* Escolopácidos
Muiscasaurus

***Muiscasaurus*** é un xénero extinto de ictiosauro oftalmosáurido que viviu no territorio da actual Colombia durante o Cretáceo temperán. A especie só é coñecida por unha única especie tipo, *Muiscasaurus catheti*.

## Notas 
## Véxase tamén 
### Outros artigos 
* Lista da flora e fauna que leva o nome dos muiscas